**Ministru kabineta noteikumu projekta**

**„Grozījumi Ministru kabineta 2014.gada 25.februāra noteikumos**

**Nr.116 „Būvkomersantu reģistrācijas noteikumi””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |

|  |
| --- |
| Noteikumu projekts izstrādāts, pamatojoties uz Būvniecības likuma 5.panta pirmās daļas 7.punktu, kurā noteikts, ka kārtību un nosacījumus komersantu reģistrācijai un pārreģistrācijai būvkomersantu reģistrā, izslēgšanai no reģistra, kā arī reģistra datu saturu un izmantošanas kārtību, par reģistrācijas darbībām maksājamās valsts nodevas apmēru, atvieglojumus un maksāšanas kārtību (grozījumi Būvniecības likumā 22.06.2017., kas stājas spēkā 10.07.2017.) nosaka Ministru kabinets.2014.gada 19.novembra Ministru kabineta sēdē (protokola Nr.63, 22.§) tika izskatīts „Informatīvais ziņojums „Par valsts nodevu būvniecības pakalpojumiem””. Saskaņā ar minētā protokollēmuma 2.punktu tika atbalstīts informatīvā ziņojuma secinājumu daļā ietvertais risinājums būvniecības nodevai aprakstīto mērķu sasniegšanai. Finansēšanai piedāvāts nodevu par reģistrācijas darbībām būvkomersantu reģistrā (Likums „Par nodokļiem un nodevām” 11.panta 23.1.punkts) paredzēt kā ikgadēju un piesaistīt to būvkomersantu apgrozījumam. Saskaņā ar protokollēmuma 3.un 4.punktu tika palielināti izdevumi budžeta programmā 20.00.00 “Būvniecība” un budžeta programmā 97.00.00 “Nozaru vadība un politikas plānošana”, paredzot finansēt no nozares regulējuma izrietošo uzdevumu izpildei nepieciešamos pasākumus, kā arī būvniecības kontroles sistēmas izveidi un nodrošināšanu.Ministru kabineta 2016.gada 31.maija sēdes protokola Nr.26, 39.§ “Informatīvais ziņojums "Par valsts budžeta izdevumu pārskatīšanas 2017., 2018. un 2019.gadam rezultātiem un priekšlikumi par šo rezultātu izmantošanu likumprojekta "Par vidēja termiņa budžeta 2017., 2018. un 2019.gadam" un likumprojekta "Par valsts budžetu 2017.gadam" izstrādes procesā" 6.3.punktu Ekonomikas ministrijai uzdots veikt papildu pasākumus, lai nodrošinātu plānoto ieņēmumu no valsts nodevas par reģistrācijas darbībām būvkomersantu reģistrā izpildi 2017. un 2018.gadā.” |
|  |
|  |

 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 25.februāra noteikumi Nr.116 „Būvkomersantu reģistrācijas noteikumi”, nosaka kārtību un nosacījumus komersantu reģistrācijai un izslēgšanai no būvkomersantu reģistra, reģistra datu saturu un izmantošanu, par reģistrācijas darbībām maksājamās valsts nodevas apmēru un maksāšanas kārtību. Grozījumi sagatavoti, lai:1. nodrošinātu Ministru kabineta 2016.gada 31.maija sēdes protokola Nr.26, 39.§ 6.3.punkta izpildi;
2. vienādotu nodevas piemērošanu attiecībā uz visiem būvkomersantiem;
3. noteiktu pārbaudāmu lielumu, no kura tiek aprēkināta būvkomersantu nodeva;
4. noteiktu būvkomersantu nodevas maksāšanas atvieglojumus atbilstoši Būvniecības likuma deleģējumam;
5. novērstu noteikumu piemērošanas laikā konstatēto nepilnību attiecībā uz būvspeciālistu nodarbināšanas ierobežojumiem.
6. Investīciju samazināšanās, kas saistīta ar Eiropas Savienības struktūrfondu un Kohēzijas fondu ieguldījumu samazinājumu starp 2007.-2013.gada un 2014.-2020.gada plānošanas periodiem radījis būtisku ietekmi uz būvniecības nozari (saskaņā ar Centrālās statistikas pārvaldes datiem 2016.gadā, salīdzinot ar 2015.gadu, būvniecības produkcijas apjoms pēc kalendāri izlīdzinātiem datiem samazinājās par 17.8 %), līdz ar to arī valsts pamatbudžeta ieņēmumu kontā Valsts kasē iemaksātās ikgadējās valsts nodevas par būvkomersantu reģistrācijas darbībām nav sasniegušas prognozētos rādītājus. Būvkomersanti ikgadējo informācijas atjaunošanu un būvkomersantu nodevas samaksu veic līdz kārtējā gada 31.maijam. Līdz 2017.gada 10.jūlijam būvkomersantu nodeva ir samaksāta 1,636 milj.*euro* apmērā, kas ir mazāk par, valsts nodevu ieviešot, sākotnēji plānotiem - 2 185 700 *euro* (MK 19.11.2014. sēdes protokols Nr.63 22.§).

Šobrīd valsts nodeva ir diferencēta atkarībā no būvkomersanta **pašu spēkiem** sniegto pakalpojumu apjoma Latvijā konkrētajā gadā šādā apmērā: no 0 līdz 50 000 *euro* – 100 *euro*;no 50 001 līdz 500 000 *euro* – 500 *euro*;no 500 001 līdz 1 000 000 *euro* –1000 *euro*;no 1 000 001 līdz 5 000 000 *euro* – 2000 *euro*;no 5 000 001 līdz 10 000 000 *euro* – 3000 *euro*;vairāk par 10 000 000 *euro* – 5000 *euro*.Minētais nosacījums lielāko slogu uzliek apakšuzņēmumiem, kuru apgrozījumu lielākoties veido tieši pašu spēkiem veiktie būvdarbi. Galveno būvdarbu veicēju pašu spēkiem veiktie darbi pamatā, sastāda mazu daļu no kopējā apgrozījuma. Līdz ar to veidojas sistuācija, ka valsts nodevas apmēra procentuāla attiecība pret kopējo būvkomersanta apgrozījumu var svarstīties no 0.01% līdz 1%. Noteikumu projektā paredzēts, ka turpmāk valsts nodevu par ikgadējās informācijas iekļaušanu būvkomersantu reģistrā būvkomersants maksās **no iepriekšējā kalendāra gada neto apgrozījuma** šādā apmērā:no 0 līdz 100 000 *euro* – 200 *euro*;no 100 001 līdz 500 000 *euro* – 700 *euro*;no 500 001 līdz 1 000 000 *euro* –1500 *euro*;no 1 000 001 līdz 5 000 000 *euro* – 2500 *euro*;no 5 000 001 līdz 10 000 000 *euro* – 3500 *euro*;no 10 000 001 līdz 25 000 000 *euro* – 7000 *euro*;vairāk par 25 000 000 *euro* – 10000 *euro*;Predzēts, ka nodevas apmērs nepārsniedz 0,2% no apgrozījuma augšējās robežvērtības, pie attiecīgās piemērojamās nodevas apmēra. Nodevas ir diferencētas atkarībā no būvkomersanta apgrozījuma konkrētajā gadā, tādējādi nodrošinot taisnīgu pieeju nozares finansēšanas jautājumā t.i. komersantam ar lielāku apgrozījumu nosakot lielāku maksājamo nodevu, savukārt komersantam ar mazāku apgrozījumu – attiecīgi mazāku maksājamo nodevu.Visus nodevas ieņēmumus var izlietot tikai būvniecības politikas izstrādei un ieviešanai (t.sk. Ekonomikas ministrijas Būvniecības politikas departamenta, Būvniecības valsts kontroles biroja izdevumu segšanai), t.sk. atlīdzībai un precēm un pakalpojumiem atbilstoši nodevas mērķim valsts budžeta izdevumu segšana būvniecības valsts kontroles sistēmas uzturēšanai un nodrošināšanai, būvniecības politikas izstrādes nodrošināšanai, nozares izpētes pasākumiem, nozares reputācijas un konkurētspējas celšanas pasākumiem. Minēto mērķu realizācija kopumā nodrošinās drošu un kvalitatīvu būvniecību, kā arī administratīvā sloga mazināšanu, būvniecības nozares produktivitātes celšanu. Normatīvo aktu pilnveidošana ietekmēs visus būvniecības dalībniekus, nodrošinot kvalitatīvu būvniecības pakalpojumu saņemšanu.Gatavojot likumprojektu “Par vidējā termiņa budžeta ietvaru 2019., 2020. un 2021.gadam” atbilstoši Centrālās statistikas pārvaldes informācijai par pašu spēkiem veikto būvdarbu pieaugumu kārtējā gada pirmajā pusgadā salīdzinājumā ar iepriekšējo periodu, precizēt valsts nodevas par reģistrācijas darbībām būvkomersantu reģistrā apmēru un Ekonomikas ministrijas bāzes izdevumus. 1. Saskaņā ar Būvniecības likuma 22.pantu, lai veiktu komercdarbību vienā vai vairākās būvniecības jomās, kā arī arhitektūras vai elektroenerģētikas jomā, komersants reģistrējas būvkomersantu reģistrā, iesniedzot informāciju par visiem uz darba līguma pamata nodarbinātajiem būvspeciālistiem.

Attiecīgi reģistrācija būvkomersantu reģistrā ir priekšnosacījums, lai veiktu komercdarbību projektēšanā un būvniecībā. Atbilstoši spēkā esošajam regulējumam būvkomersanti, kas veic būvdarbus vai sniedz būvuzraudzības pakalpojumus, maksā nodevu, savukārt būvkomersanti, kas sniedz arhitektūras (projektēšanas) pakalpojumus, nodevu nemaksā. Ņemot vērā Būvniecības likumā noteikto, nav pamata atbrīvot no būvkomersantu nodevas nomaksas daļu no būvkomersantiem. Šāds izņēmums nenodrošina vienlīdzīgus nosacījumus starp visiem būvkomersantiem, ka arī neatbilst Būvniecības likuma deleģējumam. Noteikumu projekts paredz, ka turpmāk būvkomersantu ikgadējo valsts nodevu būs jāmaksā visiem būvkomersantu reģistrā reģistrētajiem komersantiem. Tiek plānots veikt izmaiņas Būvniecības likuma deleģējumā, nosakot plašāku personu loku, kam saimnieciskās darbības veikšanai būvniecībā jāreģistrējas būvkmersantu reģistrā. Pēc grozījumu stāšanās spēkā tiks pārskatīts būvkomersantu ikgadējās valsts nodevas apmērs.1. Pašu spēkiem veikto būvdarbu apjomu būvkomersantu reģistrā ievada pats būvkomersants. Šāds rādītājs netiek norādīts citās valsts datu bāzēs un nav pārbaudāms lielums. Neto apgrozījuma summa, no kuras turpmāk paredzēts aprēķināt valsts nodevas apmēru ir pārbaudāms rādītājs citās valsts datu sistēmas. Latvijas Būvniecības padome 2017.gada 9.maija ārkārtas sēdē piekrita, ka nodevas apmērs būtu nosakāms no būvkomersanta neto apgrozījuma.
2. 2017.gada 10.jūlijā spēkā stājās grozījumi Būvniecības likumā, kas cita starpā papildināja deleģējumu Ministru kabinetam noteikt atvieglojumus būvkomersantu nodevas maksāšanai. Izstrādātais Ministru kabineta noteikumu projekts paredz, ka tiem būvkomersantiem, kuri būs parakstījuši nozares darba koplīgumu Darba likuma izpratnē, pēc tā stāšanās spēkā, ikgadējā valsts nodeva būs jāmaksā 50% procentu apmērā no noteiktā. Atvieglojuma mērķis ir veicināt pašas nozares aktīvu iesaistīšanos nozares pilnveidošanā un turpmākā attīstībā, predzot būtisku nodarbināto sociālās aizsardzīgas līmeņa paaustināšanu. Kā rāda Skandināvijas un Ziemeļvalstu pieredze ģenerālvienošanās noslēgšana būtiski uzlabo nozares konkurētspēju, ierobežo ēnu ekonomiku, dodot lielu ieguldījumu apgrozījuma un attiecīgi arī nodokļu ieņēmumu pieaugumam. Nozares ģenerālvienošanās parakstīšana un stāšanās spēkā valsts budžetā nodokļu ieņēmumos dos ievērojamu ieguvumu un kompensēs būvkomersantu nodevas samazinājumu.
3. Ar 2010.gada 9.marta Ministru kabineta noteikumiem Nr.238 „Grozījumi Ministru kabineta 2005.gada 28.jūnija noteikumos Nr.453 „Būvkomersantu reģistrācijas noteikumi”” (spēkā līdz 19.10.2011.) tika noteikta prasība, ka sertificētais speciālists vienlaikus var būt nodarbināts ne vairāk kā pie trīs būvkomersantiem. Prasības mērķis samazināt risku, ka būvspeciālists vienlaicīgi iesaistās vairākos būvniecības procesos, pildot savus pienākumus nepilnvērtīgi, apdraudot kopējā būvniecības procesa kvalitāti un efektivitāti. Šādi tiktu veicinātāta godīga konkurence, tai skaitā publiskajos iepirkumos, novērst nelegālo nodarbinātību un nodokļu nemaksāšanu.

 Līdzīga norma tika iestrādāta arī Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” 5.2.apakšpunktā, saskaņā ar kuru komersants var pretendēt uz reģistrāciju būvkomersantu reģistrā, ja tā nodarbinātais būvspeciālists vienlaikus kā būvspeciālists nav darba tiesiskajās attiecībās ar vairāk nekā diviem citiem komersantiem, kas reģistrēti reģistrā. Analizējot izveidojušos praksi, ir secināts, ka normatīvajos aktos noteiktais ierobežojums nav sasniedzis savu mērķi, jo tas nenovērš risku attiecībā uz būvspeciālista noslodzes riskiem un fiktīvi sniegtā pakalpojuma riskiem. Ņemot vērā, ka sertificētie speciālisti var noslēgt, piemēram, pakalpojuma līgumus ar citiem būvkomersantiem, joprojām saglabājas risks, ka viens būspeciālists var tikt nodarbināts lielā objektu skaitā, kas liedz viņam veikt savus pienākumus pietiekamā kvalitātē. Ņemot vērā minēto, noteikumu projektā minēto ierobežojumu paredzēts atcelts. Pēc grozījumu stāšanās spēkā būvspeciālistu profesionālās darbības kontrole tiks nodrošināta Būvniecības informācijas sistēmā, tai skaitā izmantojot elektroniskā darba laika uzskaites datus. Izmaiņas stāsies spēkā no 2018.gada 1.janvāra. |
| 3. | Projekta izstrādē iesaistītās institūcijas | Nav |
| 4. | Cita informācija | Nav |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz būvkomersantu reģistrā jau reģistrētajiem būvkomersantiem, gan arī uz tiem komersantiem, kas reģistrēsies būvkomersantu reģistrā. Šobrīd būvkomersantu reģistrā ir reģistrēti 5195 būvkomersanti.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs netiek palielināts. Attiecībā uz uzņēmumiem ar lielu pašu spēkiem veiktā darbu apjomu kopējā apgrozījumā, tas tiek samazināts. Tiek nodrošināti vienlīdzīgi un taisnīgi nosacījumi nodevas aprēķināšanai un samaksai.Tie atcelts ierobežojums būvspeciālista nodarbinātībai ne vairāk kā pie trīs būvkomersantiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzi-not ar valsts budžetu kārtē-jam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1490895 |  0 | 1160905 | 1160905 |  1160905 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1490895 |  0 | 1160905 | 1160905 |  1160905 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  2167933 |  | 466100 | 466100 | 466100 |
| 2.1. valsts pamatbudžets |  2167933 |  | 466100 | 466100 | 466100 |
|  2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  X |   |  694 805 | 694 805 | 694 805 |
| 3.1. valsts pamatbudžets | X  |   |  694 805 | 694 805 |  694 805 |
| 3.2. speciālais budžets |  0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X |  0 |  694 805 | 694 805 |  694 805 |
| 5.1. valsts pamatbudžets |  0 |  694 805 | 694 805 |  694 805 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Aprēķins pēc būvkomersantu reģistrā norādītā 2015.gadā pašu spēkiem sniegto būvniecības pakalpojumu apjoma (tā kā kopējais apgrozījums līdz šim nav prasīts):- no 0 līdz 100 000 EUR - 2 977 būvkomersanti, plānotā nodeva 200 *euro* gadā **(2977 x 200 *euro* = 595 400 *euro*)**- no 100 001 līdz 500 000 EUR – 1132 būvkomersanti, plānotā nodeva 700 *euro* gadā **(1132 x 700 *euro* = 792 400 *euro*)**- no 500 001 līdz 1 milj. EUR – 268 būvkomersanti, plānotā nodeva 1500 *euro* gadā **(268 x 1500 *euro* = 402 000 *euro*)**- no 1 milj. līdz 5 milj. EUR – 245 būvkomersanti, plānotā nodeva 2500 *euro* gadā **(245 x 2500 *euro =* 612 500 *euro*)**- no 5 milj. līdz 10 milj. EUR – 29 būvkomersanti, plānotā nodeva 3500 *euro* gadā **(29 x 3500 *euro =* 101 500 *euro*)**- no 10 milj. līdz 25 milj. EUR – 14 būvkomersanti, plānotā nodeva 7000 *euro* gadā **(14 x 7000 *euro =* 98 000 *euro*)**- vairāk par 25 milj. EUR – 5 būvkomersants, plānotā nodeva 10000 *euro* gadā **(5 x 10000 *euro* = 50 000 *euro*)****595 400 + 792 400+ 402 000 + 612 500 + 101 500 + 98 000 + 50 000 = 2 651 800 *euro***2167933 *euro* 2017.gada izdevumi plānoti 2017.-2019.gada apstiprinātā budžeta ietvarā. Papildu 2018.gada izdevumi 466 100 *euro,* t.sk. 236 807 *euro* - no visiem ieņēmumiem plānoti nepieciešamajiem pakalpojumiem, t.sk. Būvniecības nozares attīstības stratēģijā 2017.-2024.gadam identificēto rīcības virzienu pasākumu izstrādei, būvnormatīvu, būvniecības nozares produktivitātes veicināšanas pasākumu izpētei un ekonomisko pamatojumu sagatavošanai, pakalpojumu eksporta veicināšanas pasākumu īstenošanai, kopējo nozares projektu izstrādei u.c. nepieciešamo pakalpojumu iegādei, 194 393 *euro* atlīdzībai, lai nodrošinātu atlīdzību būvniecības politikas plānošanas dokumentu un normatīvo aktu izstrādē un būvdarbu un ēku ekspluatācijas uzraudzībā iesaistītajiem darbiniekiem atbilstoši apstiprinātajām amatu kategorijām, 34 900 *euro* darba vides nodrošināšanai, nepieciešamo informācijas sistēmu licenču maksai, datortehnikas u.c. iekārtu iegādei.Gatavojot likumprojektu “Par vidējā termiņa budžeta ietvaru 2019., 2020. un 2021.gadam” atbilstoši Centrālās statistikas pārvaldes informācijai par pašu spēkiem veikto būvdarbu pieaugumu kārtējā gada pirmajā pusgadā salīdzinājumā ar iepriekšējo periodu, precizēt valsts nodevas par reģistrācijas darbībām būvkomersantu reģistrā apmēru un Ekonomikas ministrijas bāzes izdevumus. 2019.gadā un turpmāk papildu izdevumi plānoti Būvniecības nozares attīstības stratēģijā 2017.-2024.gadam identificēto rīcības virzienu pasākumu izstrādei, būvnormatīvu, būvniecības nozares produktivitātes veicināšanas pasākumu izpētei un ekonomisko pamatojumu sagatavošanai, nozares attīstības novērtējumu veikšanai, pakalpojumu eksporta veicināšanas pasākumu īstenošanai, kopējo nozares projektu izstrādei u.c. nepieciešamo pakalpojumu iegādei.Detalizētu izdevumu aprēķinu skat. anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2017. gadā ieņēmumi no nodevas atbilst likuma “Par valsts budžetu 2017. gada ”plānotās nodevas apmēram un plānotie izdevumi, atbilstoši piešķirtajai dotācijai (MK 19.11.2014 sēdes protokols Nr.63 22.§), lai nodrošinātu būvniecības pakalpojumu administrēšanu un BVKB darbību.Lai nodrošinātu noteikumu projekta īstenošanu, nepieciešams veikt pielāgošanas darbus Būvniecības informācijas sistēmā. Ņemot vērā līdz šim esošās Būvniecības informācijas sistēmas izstrādes un pielāgošanas izmaksas, aprēķināts, ka noteikumu projektā paredzēto grozījumu ieviešanai nepieciešamas 25 cilvēkdiena. Vienas cilvēkdienas izmaksas ir 310 EUR (neieskaitot PVN), līdz ar to pielāgošanas izmaksas varētu sasniegt 9 378 EUR (25  x (310 + PVN 21%)). |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrībai publiski ir pieejams Ekonomikas ministrijas mājās lapā, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā. Noteikumu projekts tika prezentēts 2017.gada 9.maija Būvniecības padomes sēdē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Būvniecības valsts kontroles birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas IV., V. sadaļa – projekts šo jomu neskar.*

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra vietnieks J.Stinka

23.08.2017.

Soida, 67013034

santa.soida@em.gov.lv